stanford-oval/wikipedia huggingface dataset:
Eric Griffin
Musiikkitausta

Eric aloitti soittamaan kitara 12-vuotiaana. Hänen suurimpina vaikuttajinaan toimivat KISS ja Mötley Crüe. Hän on myös soittanut Synicalissa muun muassa Ben Gravesin ja Brent Ashleyn kanssa. Murderdollsin kitaristi Joey Jordisonin palattua pääosittaiseen bändiinsa, Griffin on soittanut useissa kokoonpanoissa mukaan lukien Synical ja New Rising Son. Hän on myö ollut väliaikaisena jäsenenä Faster Pussycatissa. Tosin vuonna 2006 Griffin palasi noin vuodeksi Murderdollsiin. Vuonna 2009 Griffin liittyi Genitorturersin soolokitaristiksi ja vuonna 2011 samanlaiseen pestiin The Dreamingissa, Griffin äänitti myös kitarat loppuun yhtyeen kakkosalbumilla.
Instrumentit

BC Richin Mockingbird-bassot.
Gibson Les Paul-bassot.
Gibson Blackbird.
Marshall VBA400x2, Marshall VBA810x2
Schecterin kitarat
Eugenius (täsmennyssivu)

Eugenius on ollut seuraavien henkilöiden nimi:
Eugenius, roomalainen usurpaattori
Eugenius I, paavi 654-657
Eugenius II, paavi 824-827
Eugenius III, paavi 1145-1153
Eugenius IV, paavi 1431-1437
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Eugenius”, voi hakea sivunnimihaulla, laajalla sivunnimihaulla tai tekstihaulla.
Eric Gustaf Ehrström

| Eric Gustaf Ehrström> Henkilötiedot |
| --- | --- |
Syntynyt: 29. toukokuuta 1791 Luoto
Kuollut: 25. huhtikuuta 1835 (43 vuotta) Pietari
Eric Gustaf Ehrström (29. toukokuuta 1791 Luoto – 25. huhtikuuta 1835 Pietari) oli suomalainen pappi ja kirjailija.
Henkilöhistoria

Ehrströmin vanhemmat olivat Kruunupyyn kappalainen Anders Ehrström (k. 1822) ja hänen toinen puolisonsa Anna Maria Reinius. Hän pääsi ylioppilaaksi 1807 ja valmistui filosofian maisteriksi 1816. Ehrström opiskeli venäjän kieltä Moskovassa 1812–1813. Hän osallistui rykmentin komissaarina Suomen sotaan vuonna 1808 vajaan neljän kuukauden ajan ja piti tänä aikana päiväkirjaa joka on myöhemmin julkaistu.
Ehrström oli Turun hovioikeuden ja lääninhallituksen venäjän kielen kääntäjänä vuodesta 1813 ja Turun akatemian Venäjän historian ja kirjallisuuden dosenttina vuodesta 1816. Hän sai pappisvihkimyksen 1824 ja toimi sen jälkeen kirkkoherrana Tenholassa vuodesta 1824 ja vuodesta 1826 Pietarin ruotsalaisessa Pyhän Katariinan seurakunnassa sekä samalla Pietarin evankelis-luterilaisen konsistorin jäsenenä. Ehrström sai rovastin arvon 1826.
Ehrström kirjoitti venäjänkielen oppikirjoja. Hän vaati Åbo Underrättelserissä julkaistussa kirjoitussarjassa  ”Finska språket betraktadt såsom nationalspråk”, että suomen kieli on otettava oppiaineeksi ja siitä on tehtävä opetuskieli kouluihin. Hän vaati myös että virkamiesten on käytettävä virallisissa kirjoituksissa suomea.
Ehrström oli naimisissa vuosina 1816–1831 Ulrika Lovisa Ahlstedtin (k. 1831) kanssa ja vuodesta 1832 Kristina Andrietta Fredrika Schulman (k. 1836) kanssa. Hänen poikiaan olivat opettaja Anders Johan Erik Ehrström (1818–1844), senaatin prokuraattori ja professori Karl Gustaf Ehrström (1822–1886), samoin kuin maanviljelijä, valtiopäivämies Alexander Otto Ehrström.
Julkaisuja

Dagbok från fälttåget i Österbotten 1808, utgiven av Svenska litteratursällskapet i Finland 2008, suomeksi nimellä Ylioppilaan sotapäiväkirja 1808. Suomalaisen Kirjallisuuden Seura 2008
Ehrström, Eric Gustaf: Ylioppilaan sotapäiväkirja 1808.  SKS, 2008.  ISBN 978-951-746-957-9.
Kanonerna vid Oravais, dagbok från 1808 och 1811 utgiven av Christman Ehrström 1986
Minnen af en resa från Åbo till Tavastland : junii och julii månader år 1811. Svenska litteratursällskapet i Finland, Helsingfors 2007, suomeksi nimellä Hämeen sydänmailla : matkapäiväkirja 1811. Suomalaisen Kirjallisuuden Seura 2007
Moskva brinner, en nyupptäckt svensk dagbok från 1812, red. av Christman Ehrström 1984
Öfversigt af ryska språkets bildning, 1815
Rysk språklära för begynnare, utarbetad af Erik Gustav Ehrström och Carl G. Ottelin. St. Petersburg, tryckt hos M. C. Iversen, 1814.
Britannian energiapolitiikka

Hallinto
Yhdistyneen kuningaskunnan parlamentti
Yhdistyneen kuningaskunnan alahuone
Yhdistyneen kuningaskunnan ylähuone
Johto
Kunninkaalliset: Charles III
Pääministeri
Vaalit
Puolueet
Poliitikot
Energiapolitiikka
Ympäristöpolitiikka
Ihmisoikeudet
Teemasivu:Politiikka
n • k •
Osa artikkelisarjaa
Britannian energiapolitiikka kertoo Yhdistyneen kuningaskunnan energiapolitiikasta. Siihen sisältyy energiantuotanto, sähköntuotanto, lämmöntuotanto, jakelu ja kulutus, päättäjien ja sidosryhmien näkemykset energian käytön kehityksestä ja ohjaamisesta, sekä asiaan liittyvät lait, sopimukset ja ohjauskeinot.
Germanwatchin mukaan vuonna 2008 Britannian osuus maailman hiilidioksidipäästöistä oli 1,92 %  (jaettu 7-8. sija), energiankulutuksesta  1,97 % ja väestöstä 0,93 %.
Sähköntuotanto

Yhdistyneen kuningaskunnan sähköntuotanto henkeä kohti vuonna 2005 oli 6 791 kWh/asukas. Sähköntuotannosta 74 % tuotettiin fossiilisilla polttoaineilla (4902 kWh/as) ja 20 % ydinvoimalla (1355 kWh/as.).
Energiantuotanto

Britanniassa on ollut runsaat hiilivarat.
Energiatehokkuus

Hallitus teki vähittäismyymälöiden kanssa vapaaehtoisen sopimuksen hehkulamppujen myynnin lopettamisesta syyskuussa 2007. Sopimuksen mukaan suuritehoisia 100-120W lamppuja korvataan tammikuussa 2009 ja kaikki 2011 mennessä.
Sternin raportti

Sternin raportti on ekonomi Nicholas Sternin Britannian hallitukselle lokakuussa 2006 laatima ilmastonmuutoksen talousvaikutuksia selvittävä raportti. Raportin mukaan ilmastonmuutoksen talousvahingot voivat nousta 5-20 % BKT:stä ja  ilmastomuutos kannattaa torjua varhain. Sternin raportin mukaan sähkön syöttötariffi, joka on käytössä Saksassa, Ranskassa ja Espanjassa, on halvin tapa lisätä uusiutuvaa energiaa ja edullisempi kuin kiintiömallit, kuten UK Renewable Obligation tai Pohjois-Amerikan Renewable Portfolio Standards.
Hiilidioksidi

Germanwatchin mukaan vuonna 2008 Yhdistyneen kuningaskunnan osuus maailman hiilidioksidipäästöistä oli 1,92 prosenttia, energiankulutuksesta 1,97 prosenttia, ja väestöstä 0,93 prosenttia. Britannian hiilidioksidipäästöt vuonna 2004 olivat 9 tonnia per asukas ja laskivat 3,6 prosenttia vuodesta 1990.
Britannian polttoainekriisi vuonna 2000

Öljyn hinta kolminkertaistui vuonna 2000. Hinnankorotukset johtivat mielenosoituksiin, jalostamoiden saartoihin ja kuljetusten estämiseen. Muutamassa viikossa maa joutui vakavaan energiakriisiin: huoltoasemat eivät voineet toimittaa polttoainetta, koulut suljettiin, terveydenhoitojärjestelmä oli hälytystilassa. Polttoaineveroja ei kuitenkaan laskettu.lähde tarkemmin?
Aiheesta muualla

Britannian ilmastotutkimuskeskus (Arkistoitu – Internet Archive)
Hadley Center (Arkistoitu – Internet Archive)
Eric Sundström

Eric Sundström (24. marraskuuta 1866 Lindesberg, Ruotsi – 16. huhtikuuta 1933 Helsinki) oli ruotsalais-suomalainen valokuvaaja. Hän opiskeli aluksi kirjanpitäjäksi. Hän toimi avustajana Kööpenhaminassa ja Fritz Hjertzellin kuvaamossa. Hänen kuviaan on muun muassa Museoviraston ja Helsingin kaupunginmuseon arkistossa. Sundström omisti valokuvaamon Atelier Eric Sundström, joka tunnettiin myös nimillä Eric Sundström Fotografisk Atelier ja Varjokuvaamo Eric Sundström.
Eugenio Scarpellini

Eugenio Scarpellini (8. tammikuuta 1954 Verdellino – 15. heinäkuuta 2020) oli Boliviassa toimiva italialainen roomalaiskatolinen piispa. Hänet vihittiin papiksi Bergamon hiippakuntaan 17. kesäkuuta 1978 ja nimitettiin El Alton hiippakunnan vihkipiispaksi sekä Bidan titulaaripiispaksi 15. heinäkuuta 2010. Piispaksi vihkiminen seurasi 9. syyskuuta. Pääkonsekraattorina toimi Jesús Juárez Párraga, jota avustivat Edmundo Luis Flavio Abastoflor Montero ja Francesco Beschi.
Scarpellini sai 25. heinäkuuta 2013 nimityksen El Alton piispaksi.
Eric Stråhle

Eric Johan Stråhle (5. heinäkuuta 1785 Porvoo – 20. heinäkuuta 1836 Porvoo) oli suomalainen kauppias, yrittäjä ja laivanvarustaja, joka sai kauppaneuvoksen arvonimen.
Stråhlen vanhemmat olivat teollisuudenharjoittaja Erik Stråhle ja Maria Tarckman ja puoliso vuodesta 1815 Erika Sophia Sjöberg. Valtiopäivämies, maanviljelijä Erik Johan Stråhle oli heidän poikansa. Eric Stråhle oli käynyt kymnaasia Porvoossa. Hän oli villanvanuttamon hoitaja Porvoon pitäjässä 1803–1831 ja verkatehtailija Porvoossa 1810-luvulta alkaen. Porvarinoikeudet Porvoossa 1813 saanut Stråhle oli myös laivanvarustaja ja kauppias 1820-luvulta alkaen, samoin kuin värjäämön, vanuttamon ja sarkamyllyn omistaja Porvoon pitäjässä vuodesta 1831. Hän omisti Erstan kartanon Nastolassa vuodesta 1827 ja Perheniemen kartanon Iitin Perheniemellä samasta vuodesta. Varakas Stråhle omisti myös kaupunkikiinteistöjä Porvoossa ja Loviisassa, maatilan Porvoon pitäjässä sekä pelto-, riihi- ja puutarhatontteja. Hän oli Porvoon porvariston puhemies vuodesta 1828. Kauppaneuvoksen arvonimen Stråhle sai 1831.
Enith Brigitha
Aiheesta muualla

Wikimedia Commonsissa on kuvia tai muita tiedostoja aiheesta .
Brigitha Blackathlete.comissa (Arkistoitu – Internet Archive) (englanniksi)
Eva Piñera

Eva Piñera (1. heinäkuuta 1974 Gijón, Asturia) on espanjalainen entinen uimari, joka osallistui kotimaansa riveissä kesäolympialaisiin 1996. Siellä hän oli kahdeskymmenes 100 metrin rintauinnissa, sekä 15. 4x100 metrin sekauintiviestissä.
Enterprise Estonia

Enterprise Estonia on Viron taloutta kehittävä valtion organisaatio, jonka kohteena ovat mm. teknologia, matkailun edistys ja vienti. Sen toimintatapa on rahoitus ja neuvonta. Sen rahoituksesta suuri osa on tullut Euroopan komission rakennerahastosta.
Organisaatiossa toimii pieni avaruustoimisto, joten käytännössä "EE" on Viron avaruusjärjestö. Viron ja Euroopan avaruusjärjestön välinen ns. PECS-sopimus astui voimaan 22. syyskuuta 2010 ja on voimassa viisi vuotta.
Aiheesta muualla

Enterprise Estonia
Enterprise Ireland

Enterprise Ireland on Irlannin taloutta kehittava valtion organisaatio, jonka kohteena on teknologia ja vienti. Sen toimintatapa on rahoitus ja neuvonta.
Sillä on 13 toimipaikkaa Irlanninssa ja 34 kansainvälisen toimiston verkosto.
Aiheesta muualla

Enterprise Ireland
Enterprise Center

| Enterprise Center |
| --- | --- |

Rakennuksen tiedot
Avattu:  8. lokakuuta 1994
Omistaja:  St. Louisin kaupunki
Arkkitehti:  Ellerbe Becket
Aiemmat nimet:  Kiel Center (1994–2000) Savvis Center (2000–2006) Scottrade Center (2006–2018)
Katsojakapasiteetti
 19 150 (jääkiekko) 22 000 (koripallo ja konsertit) 10 000 (hallijalkapallo) 
Kentän mitat
 61,800 m2 
Lisää rakennusartikkeleitaArkkitehtuurin teemasivulla
Enterprise Center on St. Louisissa, Missourissa sijaitseva monitoimiareena ja NHL-seura St. Louis Bluesin kotikenttä. Se avattiin 8. lokakuuta 1994.
Aiheesta muualla

Scottade Centerin kotisivut
NHL-joukkueiden kotiareenat
| Läntinen konferenssi |  | Itäinen konferenssi |
| --- | --- | --- |
| American Airlines Center | Ball Arena | Bridgestone Arena | Canada Life Centre | Climate Pledge Arena | Crypto.com Arena | Enterprise Center | Honda Center | Mullett Arena | Rogers Arena | Rogers Place | SAP Center at San Jose | Scotiabank Saddledome | T-Mobile Arena | United Center | Xcel Energy Center |  | Amalie Arena | Canadian Tire Centre | Capital One Arena | Centre Bell | FLA Live Arena | KeyBank Center | Little Caesars Arena | Madison Square Garden | Nationwide Arena | PNC Arena | PPG Paints Arena | Prudential Center | Scotiabank Arena | TD Garden | UBS Arena | Wells Fargo Center |
Etelä-Afrikan naisten jalkapallomaajoukkue

Etelä-Afrikan naisten jalkapallomaajoukkue on Etelä-Afrikkaa naisten kansainvälisessä jalkapallossa edustava joukkue. Siitä käytetään lempinimeä Banyana Banyana ("Tytöt"). Joukkuetta hallinnoi Etelä-Afrikan jalkapalloliitto.
Joukkue on pelannut olympialaisissa vuosina 2012 ja 2016. MM-kilpailuissa se pelasi ensimmäisen kerran vuonna 2019. Paras saavutus Afrikan-mestaruuskisoissa on toinen sija vuosilta 1995, 2000, 2008, 2012 ja 2018.
Olympialaiset

Lontoon olympialaisissa 2012 Etelä-Afrikka hävisi alkulohkossa Ruotsille 1–4 ja Kanadalle 0–3 sekä pelasi Japanin kanssa maalittoman tasapelin eikä selviytynyt jatkoon. Joukkueen ainoan maalin teki Portia Modise. Joukkueen valmentajana toimi Mkhonzana Mkhonza.
Rio de Janeiron olympialaisissa 2016 Etelä-Afrikka hävisi alkulohkossa Ruotsille 0–1 ja Kiinalle 0–2 sekä pelasi lohkovoittonsa jo varmistaneen Brasilian kanssa maalittoman tasapelin eikä selviytynyt jatkoon. Joukkueen valmentajana toimi alankomaalainen Vera Pauw.
Maailmanmestaruuskilpailut

MM-kilpailuissa 2019 Etelä-Afrikka hävisi kaikki kolme alkulohko-otteluaan eikä selviytynyt jatkoon. Joukkueen ainoan maalin teki Espanjaa vastaan Thembi Kgatlana. Joukkueen valmentaja oli Desiree Ellis.
Käännös suomeksi
Eva Olliwier

| Mitalit | Mitalit | Mitalit |  |
| --- | --- | --- | --- |
|  Eva Olliwier |  Eva Olliwier |  Eva Olliwier |  |
Maa:   Ruotsi
Naisten uimahypyt
|  Olympialaiset  |  Olympialaiset  |  Olympialaiset  |  |
|  Pronssia | Antwerpen 1920 | 10 m kerroshypyt |  |
| EM-kilpailut  | EM-kilpailut  | EM-kilpailut  |  |
|  Pronssia | Bologna 1927 | 10 m kerroshypyt |  |
Eva Viola Elisabet ("Ewa") Olliwier (Lundqvist; 13. tammikuuta 1904 Tukholma – 7. elokuuta 1955 Tukholma) oli ruotsalainen uimahyppääjä. Hän sai kerroshypyissä pronssia vuoden 1920 kesäolympialaisissa Antwerpenissä ja sijoittui niissä kolmanneksi myös vuoden 1927 Euroopan-mestaruuskilpailuissa.
Vuoden 1924 kesäolympialaisissa Pariisissa Olliwier sijoittui neljänneksi ponnahduslaudalla.
Olliwier voitti kerroshypyissä kolme Pohjoismaiden-mestaruutta. Hän oli paras vuonna 1919 Kööpenhaminassa, 1921 Kristianiassa sekä vuonna 1922 Tukholmassa pidetyissä PM-kisoissa.
DDT Jazzband (albumi)

| DDT Jazzband DDT-Jazzband |
| --- | --- | --- |

Studioalbumin tiedot
 Äänitetty : marraskuu 1970, Scandia-studio, Helsinki
 Julkaistu: 1970
 Formaatti: LP, C-Kasetti, CD
 Tuottaja(t): Christian Schwindt
 Tyylilaji: dixieland
 Kesto: 49.48
 Levy-yhtiö: Love Records (LRLP 31)
DDT-Jazzbandin muut julkaisut
|   | DDT Jazzband 1970 | High Society 1977 |
DDT Jazzband on DDT Jazzbandin esikoisalbumi vuodelta 1970.
Kappaleet > A-puoli

The Mooche – 8.55
Ice Cream – 3.24
Beale Street Blues – 1.23
The Chant – 4.00
Kappaleet > B-puoli

Chattanooga Stomp – 4.26
Nobody Knows You When You're Down and Out – 5.26
Burgundy Street Blues – 8.39
Kappaleet > CD-uusintapainos

Tuoll' on mun kultani – 2.48
Sipulit – 3.18
Muori ei siedä musiikkia tuvassaan – 4.42
Kun elämässä on juhlaa – 2.41
Muusikot

Fred Andersson – klarinetti
Rick Wahlstein – trumpetti
Nalle Nyman – klarinetti, sopraanosaksofoni
Sven Svärd – pasuuna
Timo Peltoniemi – banjo
Christer Sandell – piano
Pentti Mutikainen – kontrabasso
Christian Schwindt – rummut
Jussi Raittinen – laulu (kappaleet 2, 6 ja 10)
Jussi Valto – tuuba (kappaleet 5 ja 9)
Herbert Katz – banjo (kappaleet 10 ja 11)
Aiheesta muualla

DDT Jazzband discogs.com -sivustolla
Albumi Fono.fi:in tietokannassa
Eva Pandora Baldursdóttir

Eva Pandora Baldursdóttir (s. 8. lokakuuta 1990 Sauðárkrókur) on islantilainen piraattipuolueen poliitikko, joka istui kansanedustajana Alþingissä vuosina 2016–2017.
Eva valmistui kauppatieteiden kandidaatiksi Islannin yliopistosta vuonna 2013, minkä jälkeen hän on suorittanut jatko-opintoja kulttuurijohtamisessa Bifröstin yliopistossa sekä hallintotieteissä Islannin yliopistossa. Vuosina 2012–2015 hän työskenteli liiketoiminta-analyytikkona Fjárvakurillä, vuosina 2015–2016 matkasuunnittelijana Iceland Travelilla ja vuonna 2016 liiketoiminta-analyytikkona KPMG:llä. Vuoden 2016 parlamenttivaaleissa hänet valittiin Alþingiin, jossa hän istui vuoteen 2017 asti.
Erja Ervonen

Erja Annikki Ervonen (s. 8. lokakuuta 1963 Toholampi) on aktiiviuransa lopettanut suomalainen kestävyysjuoksija. Hän edusti koko kilpailu-uransa ajan Kannuksen Uraa. Kalevan kisoista Ervonen saavutti pronssia 5 000 metrin juoksussa vuonna 1997 sekä pronssia 10 000 metrin juoksussa vuonna 1996. Lisäksi hän on ulkoradoilta saavuttanut kultaa (vuonna 1995), hopeaa (1994) ja pronssia (1992) 15 kilometrin tiejuoksussa, hopeaa (vuonna 1996) ja pronssia (1997) puolimaratonilla sekä kultaa maratonilla vuonna 1996. Sisäratojen SM-kisoista Ervonen saavutti pronssia 3 000 metrin juoksussa vuonna 1984. Virallisissa kilpailuissa hän ei ole esiintynyt vuoden 1998 jälkeen.
Englebert

Englebertin (nyk. Continentalin) tehdas Aachenissa.
Englebert oli menestyksekäs belgialainen kumi- ja rengasyhtiö, jonka Oscar Englebert perusti Liègessä vuonna 1868 ja josta myöhemmin tuli osa Uniroyal-rengasvalmistusyritystä.
Historia

Vuonna 1898 pitkään kumipäällystealalla työskennellyt Oscar Englebert perusti rengasyhtiön Belgiaan, joka valmisti paineistettuja polkupyörän- ja autonrenkaita. Englebertistä tuli Benelux-maiden suosituin rengasvalmistaja. Ennen ensimmäistä maailmansotaa yhtiö muodosti vuonna 1914 Uniroyal-rengasosaston ja omaksui mutkittelevat uurteet renkaisiinsa, joista tuli suositut niiden vähemmän sivuluisua aiheuttavan ominaisuuden vuoksi (tuotanto kasvoi nelinkertaiseksi ennen sota-aikaa). Englebertin toinen rengastehdas perustettiin Belgian ja Saksan rajalla sijaitsevaan Aacheniin vuonna 1929.
Toisen maailmansodan jälkeen vuonna 1958 yhtiö aloitti tiiviin yhteistyön amerikkalaisen rengasvalmistajan US Rubberin kanssa ja noin vuosikymmen myöhemmin yhtiön nimi muuttui Uniroyal Englebertiksi. Vuonna 1979 Uniroyal myi Euroopan osastonsa Continental Tyre Companylle, joka säilytti Uniroyal-brändin itsellään.
Moottoriurheilu

Englebert osallistui rengastoimittajana myös kilpa-autosarjoihin 1930-luvulla, ja yhtiön valmistama rengas oli ensimmäisiä, joita ei tarvinnut vaihtaa kesken Le Mansin 24 tunnin ajon. Formula 1-sarjassa Englebert toimi rengasvalmistajana 1950-luvulla ja niillä voitettiin seitsemän kertaa.
Englebertin kilpailumenestyksen surullisin tapaus sattui vuonna 1957 Mille Miglian kilpailussa, jossa Ferrarin kuljettaja Alfonso de Portago, tämän apukuljettaja ja yhdeksän katsojaa menehtyivät, kun de Portago menetti neljälitraisen Ferrari 335 S autonsa hallinnan renkaan räjähtäessä. Italian syyttäjänviranomaiset asettivat Englebertin ja Enzo Ferrarin syytteen alaisiksi tapahtuneesta joukkoturmasta, mutta tutkinnan päätyttyä vuonna 1961 molemmat vapautettiin kaikista syytteistä.
Euroopan yhtenäisasiakirja

| Euroopan yhtenäisasiakirja |
| --- | --- |
Allekirjoitettu:  17. helmikuuta 1986 28. helmikuuta 1986
Allekirjoituspaikka:  Luxemburg Haag, Alankomaat
Voimaantulopäivä:  1. heinäkuuta 1987
Osapuolet
Osapuolet:  EU:n jäsenvaltiot
Euroopan yhtenäisasiakirja (engl. Single European Act, SEA) on Euroopan yhteisön vuoden 1986 perussopimus, jolla luotiin yhteiset sisämarkkinat. Asiakirja oli ensimmäinen merkittävä sopimusuudistus Euroopan yhteisön perustamissopimukseen eli Rooman sopimukseen. Sopimuksessa asetettiin tavoitteeksi sisämarkkinoiden toteuttaminen vuoden 1992 loppuun mennessä. Yhtenäisasiakirjassa myös institutionalisoitiin Euroopan poliittinen yhteistyö (engl. European Political Cooperation, EPC), jonka puitteissa jäsenvaltiot olivat koordinoineet yhteistä ulkopolitiikkaa. Euroopan poliittinen yhteistyö muuttui myöhemmin yhteiseksi ulko- ja turvallisuuspolitiikaksi (YUTP).
Euroopan yhtenäisasiakirja allekirjoitettiin 28. helmikuuta 1986 ja se astui voimaan 1. heinäkuuta 1987.
Erja Dahl

Erja Ilona Dahl (o.s. Koivunen, s. 27. tammikuuta 1964 Kokkola) on aktiiviuransa päättänyt suomalainen korkeushyppääjä. Hän edusti uransa aikana Gamlakarleby IF:ä sekä Oulun Pyrintöä ja hänen valmentajanaan toimi Eila Vartiainen.
Kalevan kisoista Dahl saavutti korkeushypystä jaetun pronssin vuonna 1981. Ennätyksikseen hän hyppäsi ulkoradoilla tuloksen 1,81 metriä (1985) ja hallissa 1,79 metriä (1981). Virallisiin kilpailuihin Dahl ei ole osallistunut vuoden 1988 jälkeen.
Eskimosumu

HST:n ottama kuva
Eskimosumu (NGC 2392), tunnettuna myös Klovnisumuna tai Caldwell 39, on bipolaarinen tuplakuorinen planetaarinen sumu (PN). Sen löysi tähtitieteilijä William Herschel vuonna 1787. Se näyttää ihmiskasvoilta joiden ympärillä on parka huppu. NGC 2392 sijaitsee 2,870 valovuotta Maasta, ja sen voi nähdä pienellä teleskoopilla.
Eroja ja sovintoja

| Eroja ja sovintoja |
| --- | --- |

Tyyli:  draama
Kestoaika:  18–25 minuuttia
Pääosissa:   Pirjo Lonka  Tommi Korpela  Ona Huczkowski  Rea Mauranen  Heikki Nousiainen 
Alkuperämaa:   Suomi
Alkuperäiskieli:  suomi
Verkko:   Ruutu+ 
Julkaistu:  2023
Tuotantokausia:  1
Jaksoja:  8
Tuotanto
Tuottaja(t):   Kaarle Aho  Kai Nordberg 
Vastaava(t) tuottaja(t):   Laura Kuulasmaa (Elisa Viihde) 
Ohjaaja(t):   Ulla Heikkilä  Jan Forsström 
Käsikirjoittaja(t):  Paula Mononen Kaarle Aho 
Leikkaaja(t):  Markus Leppälä
Lavastaja(t):  Heidi Jokinen
Kuvaaja(t):  Jarmo Kiuru
Tuotantoyhtiö(t):  Making Movies
Aiheesta muualla
IMDb
Elonet
Eroja ja sovintoja on suomalainen Elisa Viihteen alkuperäisdraamasarja, jonka julkaiseminen alkoi maksullisessa Ruutu+-suoratoistopalvelussa 16. lokakuuta 2023. Sarjan ovat käsikirjoittanet Paula Mononen sekä Kaarle Aho ja ohjanneet Ulla Heikkilä sekä Jan Forsström. Sen pääosissa näyttelevät Pirjo Lonka, hänen puolisonaan Tommi Korpela ja vanhempinaan Rea Mauranen ja Heikki Nousiainen.  Sivuosissa asiakaspariskuntina näyttelevät muun muassa Ria Kataja ja Janne Reinikainen sekä Lauri Maijala ja Niina Koponen.
Sarjan keskiössä on psykologina työskentelevä Johanna (es. Pirjo Lonka), joka sovittelee työkseen eronneiden pariskuntien huoltajuuskysymyksiä. Oman isän sairastuessa ja äidin päättäessa 50-vuotisen avioliiton, Johanna hän alkaa kyseenalaistamaan sekä käsityksiään vanhemmistaan että oman avioliittonsa tulevaisuuden.
Rooleissa

| 0 | 1 | 2 |
| --- | --- | --- |
|  Pirjo Lonka  | … |  Johanna   |
|  Tommi Korpela  | … |  Matti   |
|  Ona Huczkowski  | … |  Henriikka   |
|  Rea Mauranen  | … |  Marita   |
|  Heikki Nousiainen  | … |  Heikki   |
|  Rosanna Kemppi  | … |  Irina   |
|  Karim Rapatti  | … |  Andy   |
|  Ria Kataja  | … |  Katariina   |
|  Janne Reinikainen  | … |  Marko   |
|  Niina Koponen  | … |  Seidi   |
|  Lauri Maijala  | … |  Juhis   |
Jaksot

| Jakso | Nimi | Julkaisu Ruutu+:ssa | Ikäraja |
| --- | --- | --- | --- |
| 1 | Niin kuin mä olisin joku ulkopuolinen | 16. lokakuuta 2023 |   |
| 2 | Ettei sitten vanhana kaduta | 16. lokakuuta 2023 |   |
| 3 | Mä en haluu et joku vieras mies kasvattaa mun lasta | 23. lokakuuta 2023 |   |
| 4 | Vihan tunteet kuuluu eroprosessiin | 30. lokakuuta 2023 |   |
| 5 | Meillä on tässä nyt ihan oikea kriisi | 6. marraskuuta 2023 |   |
| 6 | Ei ole mitään tunteita | 13. marraskuuta 2023 |   |
| 7 | Tämmöstä tää on. Kuuluu sopimukseen. | 20. marraskuuta 2023 |   |
| 8 | Ei se maailma ollut mihinkään lähdössä | 27. marraskuuta 2023 |   |
Eskimologia

Eskimo-aleuttilaisten kielten puhuma-alat.
Eskimologia on kielitieteen alaan kuuluvaa tutkimusta, joka tutkii eskimo-aleuttilaisia kieliä. Alan tutkijaa nimitetään eskimologiksi. Tanskalais-grönlantilaista tutkimusmatkailija-antropologia Knud Rasmussenia on kutsuttu ”eskimologian isäksi”. Eräs alan arvostetuimmista tutkijoista on Ernest Jr. Burch. Kööpenhaminan yliopistossa on toiminut eskimologian laitos (Institut for Eskimologi). Oppiaine perustettiin yliopistoon 1900-luvun alussa. Nykyisin instituutin nimi on Institut for Tværkulturelle og Regionale Studier ja yksi sen osista on Grønland og Arktis.